b'\n_START_ARTICLE_\nReal Valladolid\n_START_PARAGRAPH_\nReal Valladolid Club de F\xc3\xbatbol, S.A.D. ali na kratko Real Valladolid je \xc5\xa1panski nogometni klub iz mesta Valladolid. Ustanovljen je bil 20. junija 1928 in aktualno igra v La Ligi, 1. \xc5\xa1panski nogometni ligi._NEWLINE_Real Valladolid je v svoji zgodovini preigral 10 sezon v 3. ligi, 34 sezon v 2. ligi in 41 sezon v 1. ligi. Vidnej\xc5\xa1i uspehi z doma\xc4\x8dih tekmovanj so 3 naslovi prvaka 2. lige, naziv prvaka liga\xc5\xa1kega pokala v sezoni 1983/84, naziv prvaka (1953) in naziv podprvaka (1945) pokala federacij ter dva naziva podprvaka kraljevega pokala v sezonah 1949/50 in 1988/89. V evropskih tekmovanjih pa sta vidnej\xc5\xa1a uspeha Real Valladolida doseg \xc5\xa1estnajstine finala Evropske lige v sezoni 1997/98, kjer ga je izlo\xc4\x8dila ruska Spartak Moskva (1-2, 0-2) ter doseg \xc4\x8detrtfinala Pokala pokalnih prvakov v sezoni 1989/90, kjer ga je po enajstmetrovkah izlo\xc4\x8dil mona\xc5\xa1ki Monaco (0-0, 0-0 / 1-3)._NEWLINE_Doma\xc4\x8di stadion Real Valladolida je Jos\xc3\xa9 Zorrilla, ki sprejme 26.512 gledalcev. Barvi dresov sta bela in vijoli\xc4\x8dna. Nadimka nogometa\xc5\xa1ev sta Pucela/Pucelanos ("Prihajajo\xc4\x8di/izhajajo\xc4\x8di iz Valladolida") in Blanquivioletas/Albivioletas ("Belovijoli\xc4\x8dni").'